PREDBEŽNÁ INFORMÁCIA
Záznamové číslo: 7174/2026-720
(podľa § 9 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)
	1. Pripravovaný právny predpis:

	Návrh vyhlášky o odbornej spôsobilosti na vyhotovenie programu starostlivosti o lesy a o odbornej spôsobilosti odborného lesného hospodára

	2. Základné ciele právnej úpravy:

	Účelom návrhu vyhlášky je zabezpečenie vykonateľnosti zákona č. 326/2005 Z. z. o lesoch v znení neskorších predpisov (ďalej len „zákon o lesoch“) a to najmä vo vzťahu k úpravám, ktoré vyplynú z návrhu zákona o Slovenskej lesníckej komore a o zmene a doplnení niektorých zákonov (LP/2026/326). Tento návrh zákona samostatným článkom upravuje aj niektoré ustanovenia zákona o lesoch a to vo vzťahu k vyhláške č. 441/2006 Z. z. ktorou sa ustanovujú podrobnosti o skúške odbornej spôsobilosti na vyhotovenie lesného hospodárskeho plánu a o vydávaní a odňatí osvedčenia o odbornej spôsobilosti a technickej spôsobilosti na vyhotovenie lesného hospodárskeho plánu a k vyhláške č. 451/2006 Z. z. o odbornom lesnom hospodárovi v znení vyhlášky č. 206/2019 Z. z. 

S ohľadom na obsahovo a procesne podobnú problematiku oboch doterajších vyhlášok sa vypracoval predkladaný návrh jednej novej vyhlášky o odbornej spôsobilosti na vyhotovenie programu starostlivosti o lesy a o odbornej spôsobilosti odborného lesného hospodára a to tak, aby jej obsah kontinuálne nadväzoval na zmeny, ktoré vyplynú z návrhu citovaného zákona; touto vyhláškou sa zároveň rušia doterajšie vyhlášky č. 441/2006 Z. z. a č. 451/2006 Z. z. 
V rámci prípravy návrhu vyhlášky sa doriešia najmä zmeny týkajúce sa odbornej spôsobilosti na vyhotovenie programu starostlivosti o lesy a odbornej spôsobilosti na výkon činnosti odborného lesného hospodára a to v oblasti kompetencií pri administrácií žiadosti o vykonanie skúšky a jej náležitostiach, žiadosti o vydanie osvedčenia o odbornej spôsobilosti a v oblasti vydávania osvedčenia o odbornej spôsobilosti na výkon uvedených činností. 

	3. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.

	Kontaktné údaje

	Ministerstvo pôdohospodárstva a rozvoja vidieka Slovenskej republiky

Sekcia lesného hospodárstva a spracovania dreva

Dobrovičova 12

812 66 Bratislava

email: erik.rozkopal@land.gov.sk 

	4. Predpokladaný termín začatia pripomienkového konania: 

	október 2026


